Document ID: 32010D0786

DECIZIA COMISIEI
din 17 decembrie 2010
de acordare a unor derogări de la punerea în aplicare a Regulamentului (CE) nr. 452/2008 al Parlamentului European și al Consiliului privind producerea și dezvoltarea de statistici în materie de educație și învățare continuă în ceea ce privește Belgia, Germania, Estonia, Irlanda, Grecia, Spania, Franța, Italia, Ungaria, Malta, Polonia, Portugalia, Finlanda și Regatul Unit
[notificată cu numărul C(2010) 9126]
(Numai textele în limbile engleză, estonă, finlandeză, franceză, germană, greacă, italiană, maghiară, malteză, olandeză, polonă, portugheză și spaniolă sunt autentice)
(2010/786/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 452/2008 al Parlamentului European și al Consiliului din 23 aprilie 2008 privind producerea și dezvoltarea de statistici în materie de educație și învățare continuă (1), în special articolul 6 alineatul (3),
având în vedere cererile introduse de Regatul Belgiei, Republica Federală Germania, Republica Estonia, Irlanda, Republica Elenă, Spania, Republica Franceză, Republica Italiană, Republica Ungară, Republica Malta, Republica Polonă, Republica Portugheză, Republica Finlanda și Regatul Unit al Marii Britanii și Irlandei de Nord,
întrucât:
(1)
Regulamentul (CE) nr. 452/2008, în conformitate cu articolul 3 al acestuia, se aplică producerii de statistici în trei domenii specifice.
(2)
Articolul 6 alineatul (3) din Regulamentul (CE) nr. 452/2008 prevede, dacă este necesar, derogări limitate și perioade de tranziție, ambele bazate pe motive obiective, pentru unul sau mai multe state membre.
(3)
Din informațiile furnizate Comisiei reiese faptul că cererile statelor membre de acordare a unor derogări se justifică prin necesitatea de a introduce modificări importante în sistemele lor statistice naționale pentru a respecta întru totul Regulamentul (CE) nr. 452/2008.
(4)
Din aceste motive, aceste derogări ar trebui acordate Belgiei, Germaniei, Estoniei, Irlandei, Greciei, Spaniei, Franței, Italiei, Ungariei, Maltei, Poloniei, Portugaliei, Finlandei și Regatului Unit, ca urmare a cererilor depuse de aceste țări.
(5)
Măsurile prevăzute în prezenta decizie sunt conforme cu avizul Comitetului Sistemului statistic european,
ADOPTĂ PREZENTA DECIZIE:
Articolul 1
Se acordă derogări statelor membre în conformitate cu dispozițiile din anexă.
Articolul 2
Prezenta decizie se adresează Regatului Belgiei, Republicii Federale Germania, Republicii Estonia, Irlandei, Republicii Elene, Regatului Spaniei, Republicii Franceze, Republicii Italiene, Republicii Ungare, Republicii Malta, Republicii Polone, Republicii Portugheze, Republicii Finlanda și Regatului Unit al Marii Britanii și Irlandei de Nord.
Adoptată la Bruxelles, 17 decembrie 2010.

Labels: 10
12
9
19